Macintosh

Macintosh egun Apple Inc. konpainiak diseinatu, garatu, eraiki eta merkaturatutako edozein ordenagailu pertsonali erreferentzia egiteko erabiltzen den izena da.

Macintosh 128K 1984ko urtarrilaren 24an kaleratu zen. Arrakastaz merkaturatu zen lehen ordenagailu pertsonala izan zen, erabiltzaile interfaz grafiko bat eta xagu bat erabiltzen zituena, komando lerroaren ordez. Mac produktu gama gaur egun idazlekuko oinarrizko Mac minitik MacPro Server bezalako maila ertaineko zerbitzagailuetara aldatzen da.

Mac sistemen merkatuaren helburu nagusia etxea, heziketa eta kreatibotasun profesionala drau. Macen ekoizpena integrazio bertikaleko eredu batean oinarritua dago: hor, Applek bere hardwareko arlo guztiak eman eta bere operatze sistema propioa sortzen du, Mac guztietan aurreinstalatuta datorrena. Horrek Microsoft Windowsekin aurreinstalatutako ordenagailu pertsonalekin kontrastatzen du: bertan, saltzaile batek operatze sistema ematen du eta saltzaile ugarik hardwarea sortzen dute. Bi kasuetan, hardwareak beste operatze sistema batzuen funtzionamendua ahalbidetzen du: egungo Macak, PCak bezala, Linux, FreeBSD eta Windows bezalako operatze sistemak onartzen ditu (azkena, Applen Boot Camp softwarea edo Parallels Desktop edo VMWare Fusion bezalako beste birtualizazio software batzuei esker). Orain, halaber, Applen operatze sistema alda daiteke, dauden hardware gehienekin bateragarri egiteko: OSx86 mugimendua deiturikoa da.

Lehen Macintoshak CISC teknologiako Motorola MC 68000 familiako mikroprozesagailuetan oinarrituta zeuden. 1994ko martxoan, Applek Macintosh gaman Apple/IBM/Motorola kontsortzioko PowerPC txipak sartu zituen, RISC teknologiara aldatzea zekartenak. 2006an Applek PowerPc line lineatik x86 arkitekturadun Intel prozesagailuetarako trantsizioa hasi zuen. Egungo Macek Intel Core 2 Duo, Intel Core i3, Intel Core i5, Intel Xeon eta Intel Core i7 mikroprozesagailu saila erabiltzen dute: Mac mota guztiak Mac OS Xen azken bertsioaren jatorrizko bertsio batekin datoz, 2009ko abuztuaren 28tik Mac OS X v10.6 Snow Leopard bertsioan dagoena.

 Kanpo estekak 

Kategoria:Macintosh ordenagailuak